Title: Riadiaci štáb:
Author: Jan Kukuk
Last saved by: Kukuk
Company: MZV

Organizácia prípravy SR
na cvičenie krízového manažmentu NATO CMX 06
v dňoch 1. – 7. marca 2006

1. Úvod

Materiál „Organizácia prípravy SR na cvičenie krízového manažmentu NATO CMX 06 v dňoch 1. – 7. marca 2006“ detailnejšie rozpracúva uznesenie vlády č. 564 z 13. júla 2005 s cieľom zabezpečenia prípravy a účasti SR na cvičení krízového manažmentu NATO CMX 06. V materiáli sa určuje spôsob zapojenia SR do cvičenia, definovaný je riadiaci štáb cvičenia, jeho právomoci a úlohy, ako aj úlohy cvičiacich štábov v rezortoch/ústredných orgánoch štátnej správy (ÚOŠS) v súvislosti s prípravou, uskutočnením a vyhodnotením tohto cvičenia.

2. Východiskové údaje k cvičeniu NATO CMX 06

Cvičenie CMX 06 (ďalej len “cvičenie”) je pravidelné ročné cvičenie NATO riadené Severoatlantickou radou (NAC), ktorého sa zúčastňujú vrcholné orgány krízového manažmentu  členských krajín (ČK) NATO, príslušné štruktúry v sídle NATO (delegácie ČK, Medzinárodný štáb/Medzinárodný vojenský štáb, výbory) a strategické veliteľstvá s priamo podriadenými veliteľstvami. Cvičenie sa uskutoční v dňoch 1. – 7. marca 2006. Jeho námetom je riešenie krízovej situácie s asymetrickými hrozbami voči spojencom, ktoré vychádzajú z oblasti mimo severoatlantického priestoru. Riadiacim cvičenia je generálny tajomník NATO J. de Hoop Scheffer. Uvedené cvičenie je štábnym cvičením na politicko-strategickej úrovni. Cvičenia sa tiež zúčastnia pozorovatelia z EÚ, OSN a OBSE a zástupcom partnerských krajín bude poskytnutý brífing o cvičení.

2.1. Hlavný cieľ cvičenia

Cvičenie je zamerané na precvičenie existujúcich a pripravovaných koncepcií, postupov a opatrení krízového manažmentu NATO v čase krízy s cieľom udržať a zlepšiť schopnosti Aliancie zvládnuť krízu v operácii vedenej NATO. Cieľom je tiež umožniť, aby sa kľúčoví bezpečnostní experti a  poradcovia v členských krajinách zoznámili a pochopili otázky spojené s krízovým manažmentom NATO.

2.2. Ďalšie ciele cvičenia

- 	precvičiť postupy krízového manažmentu na podporu konzultácií a kolektívneho rozhodovania v operácii NATO zameranej na riešenie krízovej situácie o vysokej intenzite v prostredí s asymetrickou dimenziou, vrátane hrozby terorizmu a použitia ZHN proti obyvateľstvu, jednotkám a infraštruktúre;
- 	preveriť schopnosti Aliancie využívať systém NATO pre reagovanie na krízy (NATO Crisis Response System – NCRS) a využívať manuál NCRS v procese krízového manažmentu NATO (NATO Crisis Management Process - NCMP); 
- 	preveriť nástroje a postupy spravodajského a výstražného systému NATO (NATO Intelligence Warning System - NIWS) a jeho prepojenia s NCRS;
- 	precvičiť politické konzultácie a rozhodovanie spojené s počiatočným vojenským plánovaním a aktiváciou Síl reagovania NATO (NATO Response Force – NRF);
- 	preveriť schopnosti ochrany proti chemickým, biologickým, rádiologickým a jadrovým zbraniam (CBRN capabilities); 
- 	precvičiť civilnú podporu vojenských operácií;
- 	precvičiť proces vypracovania informačnej stratégie, vrátane verejnej diplomacie a informačných operácií ako aj spojenia informačných operácií a psychologických operácií s postupmi verejného informovania (Public Information - PI).

3. Návrh základných opatrení na organizáciu prípravy SR na cvičenie NATO CMX 06

V súlade s uznesením vlády č. 564 z 13. júla 2005 za SR sa cvičenia zúčastnia: ÚV/Kancelária Bezpečnostnej rady SR, MO SR, MV SR, MZV SR, SIS a SŠHR SR. Na základe medzirezortných konzultácií o implementácií systému reagovania na krízy NATO v SR (NATO Crisis Response System) a jeho manuálu sa predpokladá zapojenie NBÚ a ďalších rezortov podľa potreby.

3.1. Ciele cvičenia v rámci SR

Základným cieľom cvičenia v SR je precvičiť všeobecnú schopnosť SR aktívne pôsobiť v rámci NATO pri riešení krízovej situácie o vysokej intenzite a dynamike vo svete ako aj pri riešení vnútornej krízovej situácie. 

Ďalšie ciele:
-	precvičiť činnosť vybraných rezortov/ÚOŠS pri spolupráci s NATO v príprave operácie zameranej na riešenie krízovej situácie s dôrazom na komunikáciu v reálnom čase, analýzu dokumentov NATO a navrhovanie rozhodnutí; 
-	precvičiť medzirezortné konzultácie a prijímanie rozhodnutí (simulácia) do úrovne BR SR/vlády SR;
-	preskúšať komunikačné kanály, technické možnosti jednotlivých rezortov, schopnosť prijímať klasifikované dokumenty z NATO pri vysokej intenzite a dynamike činnosti, priamo alebo prostredníctvom SD SR pri NATO a možnosti spätnej komunikácie rozhodnutí z ústredia; 
-	precvičiť schopnosť SR využívať Manuál systému NATO pre reagovanie na krízy; 
-	precvičiť riadiace a výkonné prvky krízového manažmentu SR pri riešení vnútornej krízovej situácie (podľa scenára „CMX 06 Križovany“). 

3.2. Riadenie cvičenia v SR

Na zabezpečenie prípravy, riadenia priebehu, ako aj vyhodnotenia účasti SR na cvičení CMX 06 bude zriadený Riadiaci štáb SR (Slovak Directing Staff - SK DISTAFF), ktorý bude ako kolektívny orgán v čase cvičenia riadiť, koordinovať a kontrolovať priebeh cvičenia tak, aby boli dosiahnuté ciele cvičenia. Koordinačné pokyny vydané SK DISTAFF budú pre cvičiacich záväzné. SK DISTAFF sa bude riadiť pokynmi riadiaceho štábu NATO a dokumentáciou cvičenia (Inštrukcia pre cvičenia – EXINST a Inštrukcia pre riadiaci štáb – DIINST). Na záver cvičenia vyhodnotí jeho priebeh, spracuje a zašle prvú správu o cvičení (First Impression Report). Pre potreby rokovania SK DISTAFF zabezpečí MO SR potrebné priestory. Rezorty/ÚOŠS si vytvárajú svoje riadiace štáby podľa svojich kompetencií a potrieb. 

3.3. Zloženie Riadiaceho štábu SR (SK DISTAFF)

SK DISTAFF je kolektívny orgán zložený z predstaviteľov nominovaných predsedom Bezpečnostnej rady SR-predsedom vlády SR (2 zástupcovia), ministrom zahraničných vecí SR (2 zástupcovia), ministrom obrany SR (2 zástupcovia), ministrom vnútra SR (2 zástupcovia) a riaditeľom SIS (1 zástupca). SK DISTAFF si môže podľa potreby prizvať na rokovania ďalších poradcov/expertov. Všetci členovia SK DISTAFF musia mať certifikát minimálne NATO SECRET.

SK DISTAFF prijíma rozhodnutia kolektívne a na základe konsenzu. SK DISTAFF si na svojom úvodnom zasadnutí upresní kalendár rokovaní a v súlade s inštrukciami pre cvičenie a podľa potreby rozhodne o vytvorení ďalších špeciálnych prvkov/pracovných skupín potrebných pre svoju prácu.

Predsedníctvo SK DISTAFF je rotujúce počínajúc od jeho prvého zasadnutia (v poradí MZV SR, MO SR, MV SR, ÚV SR/KBR SR; prvé predsedníctvo začína od prijatia uznesenia vlády po skončenie prvého zasadnutia SK DISTAFF; po skončením každého zasadnutia nasleduje začiatok ďalšieho predsedníctva). 

SK DISTAFF bude mať vytvorený sekretariát, do ktorého ÚV SR/KBR SR, MZV SR, MO SR a MV SR nominujú po jednom zástupcovi.

Hlavným koordinátorom cvičenia v rámci SD SR pri NATO bude sekcia obrany SD SR pri NATO. Rezorty/ÚOŠS, ktoré sú členmi SK DISTAFF, môžu počas cvičenia, po dohode s MZV SR, vyslať svojich zástupcov do Stálej delegácie SR pri NATO.

4. Cvičiace štáby

Rezorty a ÚOŠS zapojené do cvičenia si zriaďujú vlastné cvičiace štáby/prvky podľa svojich potrieb a možností. Cvičiace štáby/prvky pôsobia v súlade s kompetenciami svojich rezortov, vo vzťahu k cvičeniu sa riadia dokumentáciou cvičenia (EXINST) a pokynmi SK DISTAFF.

ÚV SR/Kancelária BR SR simuluje úlohy BR SR a vlády SR.

MZV SR koordinuje zahraničnú politiku a riadi Stálu delegáciu SR pri NATO.

MO SR koordinuje obrannú politiku, politicky kontroluje GŠ OS SR a metodicky usmerňuje vedúceho sekcie obrany SD SR pri NATO. Pre plnenie úloh cvičenia vytvára situačné centrum (SITCEN) a operačné centrum (OPCEN) s dôrazom na vojenskú zložku operácie; podľa potreby si vyžiada doplnenie uvedených prvkov cvičiacimi z ostatných rezortov. 

GŠ OS SR metodicky usmerňuje vojenského predstaviteľa vo Vojenskom výbore NATO, národného vojenského predstaviteľa v SHAPE a uskutočňuje operačné plánovanie.

MV SR koordinuje riadiace a výkonné prvky krízového manažmentu na území SR, ako aj poskytovanie pomoci zahraničiu v prípade havárií a katastrof. Usmerňuje činnosť svojho zástupcu v SCEPC. MV SR si podľa potreby vyžiada doplnenie uvedených prvkov cvičiacimi z relevantných rezortov. 

NBÚ, SIS a SŠHR SR plnia úlohy v súlade so svojimi kompetenciami.

Ostatné rezorty sa zapájajú do cvičenia v súlade so samostatným scenárom „CMX 06 Križovany“ spracovaným MV SR.

5. Organizačné pokyny

Ministri a vedúci určených ÚOŠS zabezpečia príslušné nominácie do Riadiaceho štábu SR  (SK DISTAFF) najneskôr do 7 dní po schválení príslušného uznesenia vlády. Podľa potreby vydajú svoje rezortné organizačné pokyny k príprave a účasti svojich zástupcov na cvičenie.

Riadiaci štáb SR (SK DISTAFF), zainteresované rezorty a ÚOŠS postupujú vo svojej činnosti v súlade s priloženým plánom prípravy a uskutočnenia cvičenia CMX 06. 

Plán prípravy a uskutočnenia cvičenia NATO CMX 06 

P.č.

Úloha

Termín

Riadi

Účasť

Poznámka/
referencia

1. | Nominácie do Riadiaceho štábu SR  (SK DISTAFF) | do 7 dní po schválení uznesenia vlády | Ministri a vedúci určených ÚOŠS | zainteresované rezorty, SD SR pri NATO |
2. | Distribúcia dokumentácie cvičenia (anglická verzia) | 20.12.2005 | SHAPE | SD SR pri NATO, NBÚ, rezorty |
3. | Prvá koordinačná porada SK DISTAFF: rozdelenie pôsobnosti a upresnenie úloh na január-február 2005; zostavenie adresára CMX06 (vrátane tel., fax, mail) | do 10 dní po prijatí uznesenia vlády | MZV SR | Členovia SK DISTAFF |
4. | Sledovanie a plnenie relevantných úloh vyplývajúcich z dokumentov EXINST a DIINST | Priebežne do mája 2006 | SK DISTAFF | zainteresované rezorty, SD SR pri NATO | Dokumenty „NATO Restricted“
5. | Upresnenie dočasných adresárových skupín a zmien bežných adresárových skupín (AIGs) pre účely cvičenia | 10.1.2006 | MO SR | zainteresované rezorty, SD SR pri NATO | EXINST, Príloha L6 a(3), L6 b(1)
6. | Komunikačné testy | 18.1. 2006 | MO SR | zainteresované rezorty, SD SR pri NATO | EXINST, Príloha E
7. | Seminár a metodická príprava rezortov na implementáciu NCSR a simulácia cvičenia CMX 06 | 26. – 27.1. 2006 | MO SR | ÚV SR/KBR SR, dotknuté rezorty | Častá-Papiernička
8. | Vydanie rezortných organizačných pokynov k cvičeniu CMX 06 | do 31.1. 2006 | Zainteresovaní ministri/vedúci ÚOŠS | zainteresované rezorty, ÚOŠS |
9. | Zaslanie žiadosti o login do „NATO Strategic Overview“ | 1.2.2006 | SK DISTAFF | podľa rozhodnutia SK DISTAFF | EXINST, Príloha O

10.

Metodická príprava SK DISTAFF

do 10.2.
2006

SK DISTAF/MO SR

zainteresované rezorty, ÚOŠS

optimálne 9. 2., bez účasti cvičiacich

11. | Príprava návrhu implementácie manuálu NCRS na národnej úrovni na účely cvičenia CMX 06 | Do 17.2.2006 | MO SR/SK DISTAFF | medzirez. prac. skupina | podľa upresnenia MO SR
12. | Zaslať zoznam SK DISTAFF a cvičiacich štábov (tel., fax, mail) podľa príl. L, dodatok 1, tab. A | 17.2.2005 | SK DISTAFF | zainteresované rezorty, ÚOŠS | EXINST, Príloha L6, c(1)

13.

Metodická príprava zástupcov cvičiacich štábov/prvkov

do 23.2.
2006

SK DISTAF/MO SR

ÚV SR, MO SR, MZV SR, MV SR, SŠHR SR, SIS, NBÚ, zástupca SD SR pri NATO

možný termín 23.2. na MO SR; podľa návrhu MO a MV i ďalšie rezorty

14. | Hlásenie o prijatí národných opatrení NCRS pred začiatkom cvičenia | 24.2.2006 | SK DISTAFF | zainteresované rezorty, SD SR pri NATO | EXINST, Príloha I

15.

Previerka komunikačných systémov a pracovísk; zaslanie príslušnej správy do NATO

do 17.2.
2006

SK DISTAFF/
MO SR

zainteresované rezorty, SD SR pri NATO

EXINST, Príloha L6, a4

16.

Vyhodnotenie pripravenosti  pracovísk/technických systémov a odstránenie nedostatkov

do 24.2.
2006

SK DISTAFF/
MO SR

zainteresované rezorty, SD SR pri NATO

17. | Zaslanie odpovedí na testovaciu správu na AIG 5757 | 24.2.2006 | SK DISTAFF | určení adresáti | EXINST, Príloha L6, a4

18.

Príchod zástupcov rezortov doplňujúcich DISTAFF a SD SR pri NATO do Bruselu

25. – 27.
2.2005

vysielajúce rezorty

vyslaní zamestnanci a dôstojníci

v prípade potreby

19.

Brífingy pred cvičením v NATO HQ a SHAPE

27. – 28.2.2005

NATO HQ/
SHAPE

SD SR pri NATO + SK DISTAFF

20.

Hlásenie pohotovosti k vykonaniu cvičenia CMX 06

28.2.
2006

SK DISTAFF

zainteresované rezorty, SD SR pri NATO

21.

Cvičenie CMX 06 a „CMX 06 Križovany“

1.3. – 7.3. 2006

SK DISTAFF/
MV SR

zainteresované rezorty, SD SR pri NATO

22. | Spracovanie a odoslanie podkladov do „First Impression Report“ (FIR) | do 15.3.2005 | SK DISTAFF | zainteresované rezorty, SD SR pri NATO | forma podľa EXINST, Príloha P
23. | Spracovanie a odoslanie FIR do NATO | do 17.3.2006 | SK DISTAFF | MZV SR/SD SR pri NATO | EXINST, Príloha P
24. | Diskusia po cvičení CMX 06 v NATO | 30. – 31. 3. 2006 | vysielajúce rezorty | určení zástupcovia rezortov | odporučenie: KBR, MO, MZV, MV
25. | Spracovanie a predloženie informácie o cvičení BR SR /vláde SR | Apríl-Máj 2006 | SK DISTAFF | MZV, MO, MV a ďalšie zainteresované rezorty a ÚOŠS |

Dočasné adresárové skupiny (AIGs) platia od 13. februára do 21. marca 2006